****

**มาตรการเผยแพร่ข้อมูลต่อสาธารณะ**

**เทศบาลตำบลพอกน้อย**

**อำเภอพรรณานิคม จังหวัดสกลนคร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

มาตรการเผยแพร่ข้อมูลต่อสาธารณะของเทศบาลตำบลพอกน้อย กำหนดขึ้นเพื่อการอำนวย

ความสะดวกและตอบสนองความต้องการของประชาชนในการเปิดเผยข้อมูลข่าวสาร เพื่อให้เกิดการบริการกิจการเมืองที่ดี เป็นประโยชน์สุต่อประชาชน และเกิดความโปร่งใสในการดำเนินงานของหน่วยงานภาครัฐ เทศบาลตำบลพอกน้อย จึงมีแนวทางและมาตรการเผยแพร่ข้อมูลต่อสาธารณะ ดังนี้

 1. แนวทางการพัฒนาและพิจารณาเนื้อหาในการเผยแพร่ข้อมูลข่าวสารต่อสาธารณะผ่าน Website ของหน่วยงาน มีดังนี้

 1.1 ปรับปรุงและพัฒนา Website ของหน่วยงานให้มีความทันสมัย เป็นปัจจุบัน โดยคำนึงถึงความเหมาะสมกับสถานการณ์ และความพร้อมของบุคลากร/ทรัพยากรในปัจจุบัน

 1.2 เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ

 2. แนวทางการเผยแพร่ข้อมูลข่าวสารต่อสาธารณะต้องเผยแพร่ต่อสาธารณะ ได้แก่

 2.1 ลักษณะ/ประเภทข้อมูลที่หน่วยงานต้องเผยแพร่ต่อสาธารณะ ได้แก่

 (1) โครงสร้างและการจัดองค์กรในการดำเนินงาน

 (2) สรุปอำนาจหน้าที่ที่สำคัญและวิธีดำเนินงาน

 (3) สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับ

หน่วยงานของรัฐ

(4) กฎ มติคณะรัฐมนตรี ข้อบังคับ คำสั่ง หนังสือเวียน ระเบียบ แบบแผนและนโยบายต่างๆ

(5) แผนงาน โครงการ ความก้าวหน้าของการดำเนินงาน การใช้จ่ายงบประมาณ ผลผลิต/ผลลัพธ์ของโครงการ การประเมินผลการปฏิบัติงานของหน่วยงาน

(6) แผนการจัดซื้อจัดจ้างประจำปี

(7) อื่นๆ ตามความเหมาะสม

 2.2 ระบุวิธีการ ขั้นตอนการดำเนินงาน ระบุเวลาการดำเนินการและผู้มีหน้าที่รับผิดชอบในการเผยแพร่ข้อมูลต่อสาธารณะอย่างชัดเจน

 2.3 กำหนดกลไกการกำกับติดตามการดำเนินงานเผยแพร่ข้อมูล

 3. กรณีเหตุการณ์สำคัญ ฉุกเฉิน/เร่งด่วนเกิดขึ้นในพื้นที่ตำบลพอกน้อย แลมีผลกระทบต่อภาพลักษณ์ของตำบล ให้หัวหน้าหน่วยงานเกี่ยวข้องกับเหตุการณ์ดังกล่าว รายงานสถานการณ์ให้ปลัดเทศบาลตำบลพอกน้อยหรือนายกเทศมนตรีตำบลพอกน้อยทราบโดยด่วน



(นายประจักษ์ ทองวงษา)

นายกเทศมนตรีตำบลพอกน้อย